Mark Lewis Jones

Actor o Gymru yw **Mark Lewis Jones** (ganwyd 31 Awst 1964), mae ei rannau yn cynnwys chwarae arolygydd heddlu yng nghyfres ddrama'r BBC *55 Degrees North*, pysgotwr morfilod yn y ffilm *Master and Commander: The Far Side of the World*, y milwr Tecton yn *Troy*, Rob Morgan yn y gyfres *Stella* a Chapten Moden Canady yn *Star Wars: The Last Jedi.*

## Bywyd a gyrfa 
Ganwyd Mark Lewis Jones yn Rhosllannerchrugog, Wrecsam, Dechreuodd actio yn ei arddegau gyda Theatr Ieuenctid Clwyd ac fe'i hyfforddwyd yng Ngholeg Brenhinol Cerdd a Drama Cymru. Mae wedi actio gyda'r Royal Shakespeare Company, ac yn Theatr y Glôb Shakespeare yn Llundain.

Mae Lewis Jones wedi gwneud ymddangosiadau nodedig yn nifer o gynyrchiadau teledu yn cynnwys*This Life*, *Holby City*, *Spooks*, ''Murphy's Law*, *Waking the Dead* a *Torchwood.* Efallai mai ei ran fwyaf sylweddol ar y BBC oedd Ditectif Arolygydd Russell Bing yn y gyfres ddrama *55 Degrees North'' lle'r oedd yn chwarae swyddog heddlu gyda barn gref ddi-flewyn-ar-dafod ond doniol ar adegau, mewn cyfres gymhleth wedi ei chrefftio yn gywrain.

Fe chwaraeodd heddwas arall, Ditectif Sarjant Ray Lloyd yn y ddrama heddlu *Murder Prevention*. Dau o'i rannau enwocaf mewn ffilmiau mawr Hollywood oedd Hogg the Whaler yn *Master and Commander: The Far Side of the World*, a Tecton, milwr yn *Troy*.

Yn 2001 fe bortreadodd Uther Pendragon, ail wr Igraine yn y gyfres deledu Americanaidd *The Mists of Avalon*. Ar S4C, roedd yn chwarae rhan Irfon yn *Con Passionate*, Josi yn *Calon Gaeth* gan Sian James, Bryan Jones yn *Y Pris* a John Bell yn *Y Gwyll*

Yn 2009 roedd yn westai arbennig ar gystadleuaeth BBC Canwr y Byd Caerdydd, darlledwyd ar BBC Two (Cymru yn unig).

Ar 28 Gorffennaf 2009 roedd yn arweinydd gweithdy yn yr Actors' Cut  yng Nghaerdydd.

Ef oedd Llywydd yr Ŵyl yn Eisteddfod Genedlaethol Wrecsam 2025.

## Llwyfan 
* *Lord Grey* and *Henry* (Earl of Richmond), *Richard III*, Royal Shakespeare Company, Llundain, 1993
* *Leontes*, ''The Winter's Tale*, Globe Theatre, Llundain, 1997
* *Milantius*, *The Maid's Tragedy*, Globe Theatre, 1997
* *Mark Antony*, *Julius Caesar*, Globe Theatre, 1999
* *Taurus*, *Diomedes*, and *Sextus Pompeius*, *Antony and Cleopatra*, Globe Theatre, 1999
* Ymddangosod fel *Billy*, Cardiff East, fel *Willy Nilly*, *Under Milk Wood*, a fel *Bonario*, *Volpone*, i gyd yn y National Theatre, Llundain; fel *Costard*, *Love's Labour's Lost*, fel *Lorenzo*, *The Merchant of Venice*, a fel *Ferdinand*, *The Tempest'', i gyd gyda'r Royal Shakespeare Company, Stratford-upon-Avon, England; *fel Tristram*, ''Morte d'Arthur*, a fel *Florizel* and *Antigonas*, *The Winter's Tale*, y ddau yn y Lyric Theatre, London; fel yr arloeswr, *Ingolstadt*, Gate Theatre; a fel *Danton'' a'r tad, *Snow Palace*, Tricycle Theatre, Kilburn, Swydd Efrog, Lloegr
* *Aston*, *The Caretaker*, Theatr y Sherman, Caerdydd, 1990
* *JB Feller* yn *The Man Who Had All the Luck* by *Arthur Miller* yn y The Donmar Warehouse, Chw 28 - Ebr 5, 2008
* *Sergeant-Major Reg Drummond* yn *Privates on Parade* gan *Peter Nichols* yn y Noël Coward Theatre, 1 Rhagfyr 2012 - 2 Mawrth 2013

## Radio 
* Ymddangosodd mewn darllediadau radio o *Cadfael and Cocaine*.
* *Samson* yn *The Listener* gan Julian Simpson.

## Ffilmyddiaeth 
## Cyfeiriadau 
## Dolenni allanol 
*  yn yr Internet Movie Database

Categori:Actorion o Gymru
Categori:Actorion ffilm o Gymru
Categori:Actorion teledu o Gymru
Categori:Genedigaethau 1964
Categori:Pobl o Rosllannerchrugog
Categori:Cyn-fyfyrwyr Coleg Brenhinol Cerdd a Drama Cymru